Laukakmeņu iela (Rīga)
Šis raksts ir par ielu Rīgā. Par citām jēdziena Laukakmeņu iela nozīmēm skatīt nozīmju atdalīšanas lapu. Laukakmeņu iela ir iela Rīgā, Latgales priekšpilsētā, Šķirotavas apkaimē. Laukakmeņu iela un tās robežas dabā grūti saskatāmas. Tā sākas netālu no viensētām pie Aknīstes ielas un beidzas T veida krustojumā ar Vaiķu ielu. Laukakmeņu ielai vienā pusē ir mazdārziņu apbūve, otrā — pļava, pār kuru 150 m attālumā atrodas dzelzceļa līnija Rīga—Saurieši un netālu arī Rīgas Preču stacija. Laukakmeņu iela ir viena no jaunākajām Rīgas ielām, tās nosaukums tika piešķirts 2008. gadā.